CELEX: 32007R0184
Language: sl
Date: 2007-02-20 00:00:00
Title: Uredba Komisije (ES) št. 184/2007 z dne 20. februarja 2007 o izdaji dovoljenja za kalijev diformat (Formi LHS) kot dodatka v krmi (Besedilo velja za EGP )

1.3.2007   
            
            
               SL
            
            
               Uradni list Evropske unije
            
            
               L 63/1
            
         
      UREDBA KOMISIJE (ES) št. 184/2007
   z dne 20. februarja 2007
   o izdaji dovoljenja za kalijev diformat (Formi LHS) kot dodatka v krmi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenja za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek, ki je določen v Prilogi. V skladu s členom 7(3) navedene uredbe so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev pripravka kalijevega diformata (Formi LHS) kot dodatka v krmi za odstavljene pujske in prašiče za pitanje v skupino dodatkov k prehrani „zootehnični dodatki“.
            
         
               (4)
            
            
               Analizna metoda, ki je vključena v zahtevek za izdajo dovoljenja v skladu s členom 7(3)(c) Uredbe (ES) št. 1831/2003, se nanaša na določitev aktivne snovi prehranskega dodatka v krmi. Analizna metoda iz Priloge k tej uredbi se zato ne sme razumeti kot analizna metoda Skupnosti v smislu člena 11 Uredbe (ES) št. 882/2004 Evropskega parlamenta in Sveta z dne 24. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2).
            
         
               (5)
            
            
               Evropska agencija za varnost hrane („Agencija“) v svojem mnenju z dne 14. februarja 2006 (3) ugotavlja, da je bila neoporečnost tega dodatka za potrošnika, uporabnika in okolje že ugotovljena in se s predlagano uporabo ne bo spremenila. Nadalje ugotavlja, da uporaba tega pripravka nima škodljivega vpliva za to dodatno kategorijo živali in da lahko izboljša zootehnične parametre za pitanje (povprečni dnevni vnos, odstotek dodatka v krmi za rast) za odstavljene pujske in prašiče za pitanje. Meni, da je načrt spremljanja po vključitvi v promet, ki ga je predložil vložnik, primeren. Agencija v mnenju priporoča ustrezne ukrepe za varnost uporabnikov. To mnenje potrjuje tudi poročilo referenčnega laboratorija Skupnosti, ustanovljenega z Uredbo (ES) št. 1831/2003, o analiznih metodah prehranskih dodatkov v krmi.
            
         
               (6)
            
            
               Ocena navedenega pripravka je pokazala, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljen v Prilogi k tej uredbi.
            
         
               (7)
            
            
               Člen 1 Uredbe Komisije (ES) št. 1810/2005 z dne 4. novembra 2005 o novem dovoljenju za dodatek v krmi za deset let, trajnem dovoljenju za nekatere dodatke v krmi in začasnem dovoljenju za nove uporabe nekaterih že dovoljenih dodatkov v krmi (4), za katere je za navedeno uporabo pod prehodnimi določbami Uredbe (ES) št. 1810/2005 predvideno dovoljenje, je zato treba črtati.
            
         
               (8)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek, opredeljen v tej prilogi, spada v skupino dodatkov „zootehnični dodatki“ in v funkcijsko skupino „drugi zootehnični dodatki“, je dovoljen kot dodatek v prehrani živali v skladu s pogoji, določenimi v tej prilogi.
   Člen 2
   Člen 1 Uredbe (ES) št. 1810/2005 se črta.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. februarja 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  UL L 165, 30.4.2004, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (3)  Mnenje Znanstvenega foruma za dodatke k prehrani in proizvode ali snovi, ki se uporabljajo v prehrani živali, o varnosti in učinkovitosti proizvoda „Formi LHS“ kot dodatka v krmi za odstavljene pujske in prašiče za pitanje v skladu z Uredbo št. (ES) 1831/2003. Sprejeto 14. februarja 2006. EFSA Journal (Bilten EFSA) (2006) 325, 1–16.
   
      (4)  UL L 291, 5.11.2005, str. 8.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek (trgovsko ime)
               
               
                  Sestava, kemijska formula, opis, analizna metoda
               
               
                  Vrsta ali kategorija živali
               
               
                  Najvišja starost
               
               
                  Najmanjša vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Skupina zootehničnih dodatkov. Funkcijska skupina: drugi zootehnični dodatki (izboljšanje proizvodnih parametrov: prirast teže ali odstotek dodatka v krmi za rast)
                  
               
            
                  4d800
               
               
                  BASF Aktiengesellschaft
               
               
                  Kalijev diformat
                  (Formi LHS)
               
               
                  
                     Sestava dodatka
                  
                  Kalijev diformat: najmanj 98 %
                  Silikat: največ 1,5 %
                  Voda: največ 0,5 %
                  
                     Aktivna snov
                  
                  Kalijev diformat, trdni; št. CAS 20642-05-1
                  
                     Analizna metoda
                      (1)
                  
                  Ionska kromatografija z zaznavanjem prevodnosti
               
               
                  Pujski (odstavljeni)
               
               
                   
               
               
                  6 000
               
               
                  18 000
               
               
                  Za uporabo do približno 35 kg.
                  Mešanica različnih virov kalijevega diformata ne sme presegati dovoljene najvišje stopnje v popolni krmni mešanici, ki znaša 18 000 mg/kg popolne krmne mešanice.
                  Dodatek se vključi v popolno krmno mešanico v obliki premiksa.
                  Ta proizvod lahko povzroči tveganje resne poškodbe očesa. Sprejmejo se ukrepi za zaščito delavcev.
               
               
                  
                     21. 3. 2007
                  
               
            
                   
               
               
                   
               
               
                   
               
               
                   
               
               
                  Prašiči za pitanje
               
               
                   
               
               
                  6 000
               
               
                  12 000
               
               
                  Mešanica različnih virov kalijevega diformata ne sme presegati dovoljene najvišje stopnje v popolni krmni mešanici, ki znaša 12 000 mg na popolno krmno mešanico.
                  Dodatek se vključi v popolno krmno mešanico v obliki premiksa.
                  Ta proizvod lahko povzroči tveganje resne poškodbe očesa. Sprejmejo se ukrepi za zaščito delavcev.
               
               
                  
                     21. 3. 2007
                  
               
            
         (1)  Podatki analizne metode so na voljo na naslednjem naslovu referenčnega laboratorija Skupnosti: www.irmm.jrc.be/html/crlfaa/.